אוניברסיטת דרהאם

אוניברסיטת דרהאם (באנגלית: Durham University) היא אוניברסיטה ציבורית הממוקמת בדרהאם שבממלכה המאוחדת אשר הוקמה בשנת 1832. הייתה זו האוניברסיטה המוכרת הראשונה שנפתחה באנגליה במשך יותר מ-600 שנה לאחר ייסודן של אוניברסיטת אוקספורד ואוניברסיטת קיימברידג'. כיום (2020) לומדים באוניברסיטה כ-19,000 סטודנטים.

אוניברסיטת דרהאם חברה בארגונים אקדמאיים רבים, ובהם קבוצת ראסל, איגוד אוניברסיטאות חבר העמים הבריטי, קבוצת קוימברה ורשת אוניברסיטאות מטאריקי. מבין אנשי הסגל של המוסד, נמנים כ-17 חברי האקדמיה הבריטית ו-14 חברי החברה המלכותית. מבין בוגרי האוניברסיטה הידועים ניתן למנות את אליסטר פותרג'יל, הרולד שיפמן, הרולד ג'פרי ומילטון מרגאי.

במתחם האוניברסיטה ישנם כ-63 מבנים שונים, ובהם גם טירת דרהאם. הספרייה הוקמה בשנת 1883, וכיום היא מכילה למעלה מ-1.5 מיליון פריטים מודפסים והיא פרוסה על גבי 5 סניפים ברחבי האוניברסיטה.

היסטוריה 
בשנת 1832 הוחלט להקים אוניברסיטה אנגלית בנוסף על האוניברסיטאות הוותיקות ב-4 ביולי ההחלטה קיבלה אישור מויליאם הרביעי, מלך הממלכה המאוחדת. האוניברסיטה עצמה נפתחה ב-28 באוקטובר 1833. בשנת 1834 הוקם בית הספר לרפואה. בשנת 1846 החלו גם מגורי הסטודנטים במתחם האוניברסיטה ובשנת 1871 החלו לימודי פיזיקה. במהלך התרחבותה הפכה אוניברסיטת דרהאם גם לאוניברסיטה האנגלית הראשונה שקיימה קשרים עם מוסדות מעבר לים.

פקולטות 
מחלקות ההוראה של האוניברסיטה מחולקות לארבע פקולטות:
 הפקולטה למדעי החברה ובריאות
 הפקולטה לאמנויות ומדעי הרוח
 הפקולטה למדעים
 הפקולטה למנהל עסקים

קולג'ים למגורים

דירוגים בין-לאומיים 
 דירוג שאנגחאי - 301–400 (2021)
 Times Higher Education - מקום =162 (2022)
 דירוג QS לאוניברסיטאות - 92 (2023)

קישורים חיצוניים

 

אוניברסיטת דרהאם
ערכים שבהם תבנית בריטניקה אינה מתאימה
צפון-מזרח אנגליה
קבוצת ראסל
דרהאם
רשת אוניברסיטאות מטאריקי
קבוצת קוימברה